ΓΡΑΠΤΗ ΕΡΩΤΗΣΗ E-2863/01

υποβολή: Vincenzo Lavarra (PSE) προς την Επιτροπή

(17 Οκτωβρίου 2001)

Θέμα: Κατάσταση της αλιείας με παρασυρόμενα απλάδια στη Νότια Ιταλία· αίτημα για αναστολή, εν αναμονή επιστημονικών στοιχείων

Ο κανονισμός (ΕΚ) 1239/98(1), κατόπιν πίεσης τρίτων χωρών που θεωρούσαν τα παρασυρόμενα απλάδια πηγή περιβαλλοντικής βλάβης, σήμανε οριστικά το τέλος της αλιείας με συρόμενα δίχτυα για τον ξιφία (στην Ιταλία αφορούσε τότε 676 περίπου σκάφη σχεδόν εξ ολοκλήρου νηολογημένα στα λιμεναρχεία της Νότιας Ιταλίας).

Το σχέδιο αποζημιώσεων βάσει της απόφασης 97/292/ΕΚ(2) απεδείχθη εντελώς ανεπαρκές και είχε έντονες και αρνητικές επιπτώσεις σε οικονομικό και κοινωνικό επίπεδο και ιδιαίτερα για την απασχόληση. Ακόμη και εκείνοι πουπέστησαν τις λιγότερες βλάβες, δηλαδή εκείνοι που εξακολουθούν να δραστηριοποιούνται στον τομέα, κατέγραψαν μείωση εισοδήματος κατά 30 % περίπου. Όλοι οιπόλοιποι έμειναν άνεργοι καθόσον το χαμηλό επίπεδο εκπαίδευσης και ηψηλή μέση ηλικία εμπόδισαν οποιαδήποτε μορφή μεταστροφής.

Αντίθετα, οι εκτός Ευρώπης στόλοι που χρησιμοποιούν το ίδιο σύστημα αλιείας παρουσίασαν εκθετική αύξηση, σε σημείο που στη Μεσόγειο κατεγράφησαν άνω των 500 νέων αλιευτικών τρίτων χωρών με συρόμενα δίχτυα, καθιστώντας επομένως αποτυχημένη την απαγόρευση που επέβαλε η ΕΚ όσον αφορά τις επιπτώσεις στους πόρους μεταξύ άλλων και γιατί οι εξωκοινοτικοί στόλοι αλιεύουν χωρίς τους συγκεκριμένους εκείνους κανόνες στους οποίουςπόκεινται οι ευρωπαίοι αλιείς και επιπλέον εισάγουν το προϊόν στην Ευρώπη.

Το προαναφερθέν σχέδιο αποζημιώσεων βασιζόταν σε μία προηγούμενη εθνική συμφωνία μεταξύ θεσμικών οργάνων, οικονομικών και κοινωνικών δυνάμεων που προέβλεπε ένα σχέδιο εξορθολογισμού και εθελοντικής μεταστροφής (με στόχο να μειωθεί ο στόλος αλιείας ξιφία περιορίζοντας ταυτόχρονα τις οικονομικές και κοινωνικές ζημίες των ενδιαφερομένων ναυτικών) και την έναρξη μιάς επιστημονικής έρευνας με στόχο να επαληθευθεί η χρήση των συρομένων δικτύων από πλευράς περιβαλλοντικής βιωσιμότητας και οικονομικής συμβατότητας καθώς και έναν έλεγχο των συνεπειών του σχεδίου εξορθολογιμού και μεταστροφής που όμως ουδέποτε εφαρμόσθηκαν.

Δεδομένων των ανωτέρω, και έχονταςπόψη τις δηλώσεις για την ανεπάρκεια και αβεβαιότητα των επιστημονικών δεδομένων που παρατίθενται στην Πράσινη Βίβλο για την ΚΠΑ και δεδομένου ότι ο απομένων ιταλικός στόχος αλιείας ξιφία συνίσταται πλέον σε 100 μόνον μονάδες, προτίθεται η Επιτροπή να προβεί σε μία αναστολή εν αναμονή απόκτησης των αναγκαίων στοιχείων προκειμένου να αξιολογηθεί εάνπάρχουν πράγματι λόγοι οριστικής κατάργησης του συστήματος αυτού αλιείας·

(1) ΕΕ L 171 της 17.6.1998, σελ. 1.

(2) ΕΕ L 121 της 13.5.1997, σελ. 20.

Απάντηση του κ. Fischler εξ ονόματος της Επιτροπής

(14 Νοεμβρίου 2001)

Η Επιτροπή είναι πλήρως πεπεισμένη για την ανάγκη εφαρμογής του κανονισμού του Συμβουλίου (ΕΚ) αριθ. 1239/98 της 8ης Ιουνίου 1998 για την τροποποίηση του κανονισμού (ΕΚ) αριθ. 894/97 για τη θέσπιση ορισμένων τεχνικών μέτρων για τη διατήρηση των αλιευτικών πόρων.

Μέχρι σήμερα, η Επιτροπή δεν έλαβε από την Ιταλία οποιαδήποτε αξιόπιστη επιστημονική έκθεση σχετικά με την πιθανή εξέλιξη της τεχνολογίας αλιευτικών εργαλείων ή για την παρακολούθηση των παρεμπιπτόντων αλιευμάτων προστατευομένων ειδών που θα μπορούσαν να αποδείξουν σημαντική μείωση των προβλημάτων διατήρησης για τα οποία θεσπίστηκε ο κανονισμός. Ως εκ τούτου, λόγω της απουσίας καινοτόμων επιστημονικών πληροφοριών από τα κράτη μέλη, η Επιτροπή δεν προτίθεται να ανοίξει και πάλι τη συζήτηση για το θέμα αυτό.

Βάσει των πληροφοριών που διαθέτει η Επιτροπή, δεν μπορεί να επιβεβαιώσει ή να απορρίψει τη δήλωση του Αξιότιμου Μέλους του Κοινοβουλίου σχετικά με τον αριθμό μη κοινοτικών αλιευτικών σκαφών που χρησιμοποιούν παρασυρόμενα δίχτυα στη Μεσόγειο. Ωστόσο, είναι σημαντικό να τονισθεί ότι ο εν λόγω κανονισμός δεν αναφέρεται σε όλα τα παρασυρόμενα δίχτυα, αλλά μόνο σε εκείνα τα δίχτυα, συμπεριλαμβανομένου του διχτυού spadare, με τα οποία αλιεύονται ορισμένα άκρως μεταναστευτικά πελαγικά είδη.

Το 2002, ο έλεγχος τόσο στην ξηρά όσο και στη θάλασσα της δραστηριότητας των παρασυρόμενων διχτυών θα αποτελέσει στόχο προτεραιότητας στο πρόγραμμα επιθεώρησης της Επιτροπής. Θα ληφθούν τα αναγκαία μέτρα για τον έλεγχο της επαρκούς εφαρμογής της κοινοτικής νομοθεσίας για την απαγόρευση της χρήσης παρασυρόμενων διχτυών για την αλιεία άκρως μεταναστευτικών ειδών. Σε περίπτωση μη εφαρμογής, θα εφαρμοστούν όλες οι διαθέσιμες κατάλληλες διαδικασίες κατά των κρατών μελών.